**REVOLUȚIONARI CU ARIPI FRÂNTE**

*LARISA BĂLAN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Așezată pe o bucată de lemn

Într-un caiet din care iese fum însemn

Evenimente derulate alert

Într-un decor degradat, incert...

Încerc...

Încerc să văd dincolo de vise

Printre ale oamnenilor lacrimi aprinse...

Ei își rostogolesc inimile la vale

Nevăzând că există o altă cale...

Privesc...

Privesc neputincioasă în față cu-n război

Unde nu-s nici temători, nici gânditori,

Ci doar comportamente-absurde

Ce se citesc în privirile lor mute...

Rostesc...

Rostesc rugăciuni în șoaptă printre buze

Oamenii dansează pe muzică d-obuze,

Iar sufletele pâlpâie sacadate

Pe aripile vânturilor uscate...

Poate...

Poate dincolo de fumuri negre de durere

Bate o inimă ce a învățat să spere,

Alung suspinul cu un gest simbolic,

Dar răul-mi râde-n față cu-n chip diabolic...

Sper...

Speranța încearcă prin vene să se stingă

Trasă-n afară-n picuri c-o seringă,

Fețele lumii se ard sub soare

Și sub păsările ce gonesc cu aripile goale

Departe...

Departe m-aș ascunde de frică să nu pic,

Dar cum aș putea să nu ma ridic?!

Să nu țip amarul unei păci smulse?

Suntem revoluționarii dragostei apuse...

Trăiesc...

Trăiesc să mai aud râsetele inocete

Ale copiilor ce au trăit în lumi defecte,

Cei ce au învățat să militeze pentru dreptate

În lumea-n care sunt oameni, dar nu-i umanitate...